Silappadikaram

Silappadikaram (IPA: /ʧiləppət̪ikɑːrəm/, bermaksud “Kisah Sebuah Gelang Kaki”)The Cilappatikāram: The Tale of an Anklet (Iḷaṅkōvaṭikaḷ). Translated by R Parthasarathy. Penguin Books. 2004. ISBN 978-0-14-303196-3., juga dikenali sebagai Silappathikaram atau Cilappatikāram, ialah epik Tamil terawal.Kamil Zvelebil (1974). Tamil Literature. Otto Harrassowitz Verlag. ISBN 978-3-447-01582-0. Karya ini merupakan sebuah puisi sepanjang 5,730 baris, hampir keseluruhannya ditulis dalam meter akaval (aciriyam).

Epik ini mengisahkan sebuah kisah cinta tragis antara pasangan biasa, iaitu Kannaki dan suaminya Kovalan. Cilappatikāram mempunyai akar yang lebih purba dalam tradisi penyair Tamil, kerana Kannaki dan watak lain dalam kisah ini disebut atau disentuh dalam kesusasteraan Sangam seperti Natrinai serta teks kemudian seperti Kovalam Katai.E.T. Jacob-Pandian (1977). K Ishwaran (ed.). Contributions to Asian Studies: 1977. Brill Academic. pp. 56–57. ISBN 90-04-04926-6.

Karya ini dikaitkan dengan seorang putera yang kemudian menjadi sami Jain, iaitu Iḷanko Aṭikaḷ, dan kemungkinan digubah pada abad ke-5 MasihiMahadevan, I. (2014). Early Tamil Epigraphy - From the Earliest Times to the Sixth century C.E., 2nd Edition. pp. 191–193. (meskipun anggaran tarikh berbeza antara abad ke-2 hingga abad ke-6 Masihi).

Karya ini berbentuk epik puisi Tamil dan sering dibandingkan dengan Iliad karya Homer dalam konteks budaya.

Temanya ialah kisah tragis pasangan Kannaki dan suaminya Kovalan, yang menggabungkan unsur Jain, Buddha, dan Hindu. Tidak seperti epik lain yang berpusat pada raja dan peperangan, epik ini menyorot pasangan biasa yang berdepan persoalan hidup dan pergolakan batin.

Karya ini disimpan dalam manuskrip daun lontar di biara dan kuil, lalu ditemui kembali pada abad ke-19 oleh U. V. Swaminatha Aiyar, yang menerbitkan edisi penuh pertamanya pada tahun 1892.

 Struktur Cilappatikāram 
Epik ini terbahagi kepada tiga bahagian (kandam) dinamakan sempena ibu kota tiga kerajaan awal Tamil. Setiap bahagian mengandungi beberapa katai (kanto).

 1. Pugarkkandam (Kitab Puhar) 

 Latar: Ibu kota Chola, Pugar (Kaveripoompattinam).
 Kandungan: Perkahwinan Kannaki dan Kovalan; Kovalan meninggalkan isterinya demi seorang penari bernama Madhavi.
 Genre: Akam (cinta erotik).
 Bahagian: 9 kanto.

 2. Maturaikkandam (Kitab Madurai) 

 Latar: Ibu kota Pandya, Madurai.
 Kandungan: Kannaki dan Kovalan cuba memulakan hidup baharu. Kovalan dituduh mencuri gelang ratu lalu dihukum bunuh secara tidak adil. Kannaki membuktikan suaminya tidak bersalah, mengutuk Madurai, lalu dimuliakan sebagai dewi.
 Genre: Puranam (mitos).
 Bahagian: 11 kanto.

 3. Vanchikkandam (Kitab Vanci) 

 Latar: Ibu kota Chera, Vanci.
 Kandungan: Selepas pengdewaan Kannaki, raja dan permaisuri Chera membina kuil untuk pemujaannya sebagai Dewi Pattini. Termasuk kisah ekspedisi diraja ke Himalaya dan peperangan sepanjang perjalanan.
 Genre: Puram (kepahlawanan).
 Bahagian: 5 kanto.

 Jenis Lagu dalam Epik 
Selain 25 kanto, epik ini juga mengandungi lima jenis lagu:

 Lagu cinta di dusun tepi pantai
 Nyanyian dan tarian kaum pemburu
 Tarian berpusing para gembala lembu
 Tarian berpusing penghuni perbukitan

 Rujukan 

Kategori:Teks Tamil
Kategori:Epik
Kategori:Kesusasteraan Tamil
Kategori:Kebudayaan Hindu